**Molitve vjernika**

**4. nedjelja došašća B (24. prosinca 2017.)**

1. Za Crkvu, da u ovim teškim vremenima ostane dosljedna, Kriste, Tvome pozivu. Molimo Te.
2. Za papu našeg Franju, biskupa Josipa, sve svećenike, redovnike i redovnice, da po tvome uzoru Isuse, upravljaju i vode povjereno im stado te da budu dosljedni svome pozivu. Molimo Te.
3. Za sve nas ovdje okupljene oko euharistijskog stola, da budemo poput Marije spremni odgovoriti na Tvoj poziv i prihvatiti Tvoju volju. Molimo te.
4. Da nam, u očekivanju Božića, srce bude pripremljeno za topli dom tvom sinu. Molimo te.
5. Za progonjenu i potrebitu braću i sestre, podaj im mir i snažnija ramena za nošenje križeva kako bi o ljubavi Tvojoj pjevali dovijeka. Molimo Te.
6. Za obitelji, da kroz nadolazeće božićno vrijeme zadrže Tebe, Isuse, u središtu. Molimo Te.
7. Za pokojnu braću i sestre, da im se, Gospodine, smiluješ i primiš ih na svoju vječnu Gozbu. Molimo Te.